CELEX: E2021C0203
Language: bg
Date: 2021-07-16 00:00:00
Title: Делегирано решение № 203/21/COL на Надзорния орган на ЕАСТ от 16 юли 2021 година относно одобряването на националните мерки на Норвегия и Исландия, предназначени за ограничаване на въздействието на определени болести по водните животни в съответствие с член 226, параграф 3 от Регламент (ЕС) 2016/429 на Европейския парламент и на Съвета и за отмяна на Решение № 58/16/COL-D [2021/1957]

11.11.2021   
               
               
                  BG
               
               
                  Официален вестник на Европейския съюз
               
               
                  L 399/8
               
            
         ДЕЛЕГИРАНО РЕШЕНИЕ № 203/21/COL НА НАДЗОРНИЯ ОРГАН НА ЕАСТ
         от 16 юли 2021 година
         относно одобряването на националните мерки на Норвегия и Исландия, предназначени за ограничаване на въздействието на определени болести по водните животни в съответствие с член 226, параграф 3 от Регламент (ЕС) 2016/429 на Европейския парламент и на Съвета и за отмяна на Решение № 58/16/COL-D [2021/1957]
         НАДЗОРНИЯТ ОРГАН НА ЕАСТ,
         като взе предвид Споразумението между държавите от ЕАСТ за създаване на Надзорен орган и Съд, по-специално член 1, параграф 2 и член 3 от протокол 1 към него,
         като взе предвид акта, посочен в глава I, част 1.1, точка 13 от приложение I към Споразумението за Европейското икономическо пространство („Споразумението за ЕИП“),
         Регламент (ЕС) 2016/429 на Европейския парламент и на Съвета от 9 март 2016 г.за заразните болести по животните и за изменение и отмяна на определени актове в областта на здравеопазването на животните („Регламент (ЕС) 2016/429“) (1),
         изменен и адаптиран към Споразумението за ЕИП въз основа на специфичните и секторните адаптации, посочени в приложение I към посоченото споразумение, и по-специално в член 226, член 266, параграф 2 и член 270, параграф 2 от него,
         като взе предвид акта, посочен в глава I, част 1.1, точка 13й от приложение I към Споразумението за ЕИП,
         Делегиран регламент (ЕС) 2020/990 на Комисията от 28 април 2020 г. за допълнение на Регламент (ЕС) 2016/429 на Европейския парламент и на Съвета по отношение на ветеринарно-здравните изисквания и изискванията за сертифициране във връзка с движението в рамките на Съюза на водни животни и продукти от животински произход от водни животни („Делегиран регламент (ЕС) 2020/990“) (2),
         адаптиран към Споразумението за ЕИП въз основа на секторните адаптации, посочени в приложение I към посоченото споразумение, и по-специално в член 13, параграф 2, буква в) от него,
         като взе предвид акта, посочен в глава I, част 1.1, точка 13к от приложение I към Споразумението за ЕИП,
         Регламент за изпълнение (ЕС) 2020/2002 на Комисията от 7 декември 2020 г.за определяне на правила за прилагането на Регламент (ЕС) 2016/429 на Европейския парламент и на Съвета по отношение на уведомяването и докладването на равнището на Съюза за болести от списъка, по отношение на форматите и процедурите за представяне и докладване на програми за надзор на равнището на Съюза и на програми за ликвидиране на болести, както и по отношение на заявлението за признаване на статут „свободен от болест“ и на компютризираната информационна система („Регламент за изпълнение (ЕС) 2020/2002“) (3),
         адаптиран към Споразумението за ЕИП въз основа на специфичните и секторните адаптации, посочени в приложение I към посоченото споразумение, и по-специално в приложение III и в раздел 4 от приложение V към него,
         като взе предвид акта, посочен в глава I, част 1.1, точка 13м от приложение I към Споразумението за ЕИП,
         Регламент за изпълнение (ЕС) 2020/2236 на Комисията от 16 декември 2020 г.за определяне на правила за прилагането на регламенти (ЕС) 2016/429 и 2017/625 на Европейския парламент и на Съвета по отношение на образците на ветеринарни здравни сертификати за въвеждане в Съюза и за движение в рамките на Съюза на пратки с водни животни и с определени продукти от животински произход от водни животни и по отношение на официалното сертифициране във връзка с тези сертификати и за отмяна на Регламент (ЕО) № 1251/2008 („Регламент за изпълнение (ЕС) 2020/2236“) (4),
         адаптиран към Споразумението за ЕИП въз основа на секторните адаптации, посочени в приложение I към Споразумението за ЕИП, и по-специално в член 6 и глави 1, 2, 3 или 5 от приложение I към него,
         адаптиран към Споразумението за ЕИП въз основа на точка 4, буква г) от протокол 1 към него,
         като има предвид, че:
         
                     (1)
                  
                  
                     Регламент (ЕС) 2016/429, Делегиран регламент (ЕС) 2020/990, Регламент за изпълнение (ЕС) 2020/2002 и Регламент за изпълнение (ЕС) 2020/2236 започнаха да се прилагат в държавите от Европейското икономическо пространство („държавите от ЕИП“) от 21 април 2021 г.
                  
               
                     (2)
                  
                  
                     С Регламент (ЕС) 2016/429 се установява нова законодателна рамка за профилактика и контрол на болестите по животните, които се предават на животните или на хората. В член 226, параграф 1 се предвижда, че Норвегия и Исландия могат да приемат национални мерки за предотвратяване на внасянето или за контролиране на разпространението на болест, различна от болестите от списъка, посочени в член 9, параграф 1, буква г) от посочения регламент, когато тази болест представлява значителен риск за здравето на водните животни в тази държава от ЕИП. Болестите, различни от болестите от списъка, посочени в член 9, параграф 1, буква г) от Регламент (ЕС) 2016/429, включват болести по водните животни, които не попадат в нито една от категориите болести от списъка по член 9, параграф 1 („болести, невключени в списъка“), и включената в списъка Кои-херпесвирусна болест по шарана, за която е необходим надзор в рамките на ЕИП съгласно член 9, параграф 1, буква д) от Регламент (ЕС) 2016/429.
                  
               
                     (3)
                  
                  
                     Такива национални мерки трябва да са в границите на целесъобразното и необходимото за предотвратяване на внасянето или за контролиране на разпространението на въпросната болест в Норвегия или Исландия, както е приложимо.
                  
               
                     (4)
                  
                  
                     Съгласно член 226, параграфи 2, 3 и 4 от същия регламент Норвегия и Исландия трябва да уведомяват предварително Надзорния орган на ЕАСТ („Надзорния орган“) за всички предложени национални мерки, а Надзорният орган одобрява такива национални мерки, ако въвеждането на ограничения на движението между Норвегия или Исландия и други държави от ЕИП е необходимо за предотвратяване на внасянето на съответната болест или за контролиране на нейното разпространение, като се отчита цялостното въздействие в ЕИП на болестта и на взетите мерки.
                  
               
                     (5)
                  
                  
                     С цел да се защити здравният статус на Норвегия и Исландия, доколкото всяка държава има национални мерки, одобрени за конкретна болест в съответствие с член 226, параграф 3 от Регламент (ЕС) 2016/429, се изисква пратките с видове водни животни, които са възприемчиви към въпросните болести и които се придвижват до и в рамките на Норвегия или Исландия („съответните пратки“), да са с произход от държава от ЕИП или част от нея, които са свободни от тази болест. Пратките се придружават от официален сертификат, който удостоверява този статут на свободни от болест.
                  
               
                     (6)
                  
                  
                     Съгласно член 13, параграф 2, буква в) от Делегиран регламент (ЕС) 2020/990 операторите гарантират, че във ветеринарните здравни сертификати за съответните пратки се посочва, че водните животни от съответните видове отговарят на здравните гаранции, необходими за спазването на тези национални мерки.
                  
               
                     (7)
                  
                  
                     Ветеринарните здравни сертификати, удостоверяващи мястото на произход на съответните пратки, са включени в съответните образци на официални сертификати за движение на водни животни между държавите от ЕИП, установени в Регламент за изпълнение (ЕС) 2020/2236, и трябва да се използват в случай на съответни пратки.
                  
               
                     (8)
                  
                  
                     Националните мерки на Норвегия и Исландия, одобрени съгласно член 226, параграф 3 от Регламент (ЕС) 2016/429, следва да се прилагат само дотогава, докогато са целесъобразни и необходими за предотвратяване на внасянето и за контролиране на разпространението на съответната болест в съответната държава. За да може Надзорният орган да извършва редовна оценка на целесъобразността и необходимостта от такива мерки и да се предостави възможност за изменение на мерките, ако е необходимо, Норвегия и Исландия следва да изпращат на Надзорния орган годишен доклад, в който подробно се описва функционирането на мерките през предходната година. Годишните доклади, както и другите доклади по тези въпроси следва да включват определена информация, посочена в Регламент за изпълнение (ЕС) 2020/2002 на Комисията.
                  
               
                     (9)
                  
                  
                     Програмите за ликвидиране, одобрени в съответствие с член 226, параграф 3 от Регламент (ЕС) 2016/429, следва в разумен срок да доведат до подобряване на положението, свързано с болестта. В интерес на съгласуваността този срок не следва да бъде по-дълъг от периода, в който е предвидено да бъде завършена програмата за ликвидиране на болестта, посочена в член 9, параграф 1, буква в) от Регламент (ЕС) 2016/429. Следователно срокът на прилагане на програма за ликвидиране, одобрена в съответствие с член 226, параграф 3 от Регламент (ЕС) 2016/429, не следва да надвишава шест години, считано от датата на първоначалното ѝ одобрение от Надзорния орган. В надлежно обосновани случаи и при поискване от страна на Норвегия или Исландия, както е уместно, Надзорният орган следва да има възможност да удължи срока на прилагане на програмата за ликвидиране с още шест години. Този максимален срок на прилагане се определя, за да се осигури необходимият период от време, в който да бъде завършена програмата за ликвидиране, като същевременно се избегнат непропорционални и продължителни смущения при движението на водни животни в рамките на ЕИП.
                  
               
                     (10)
                  
                  
                     С Решение № 58/16/COL-D от 3 март 2016 г. („Решение № 58/16/COL-D“) Надзорният орган одобри националните мерки на Норвегия, предназначени за ограничаване на въздействието на инфекцията с Gyrodactylus salaris в райони на Норвегия, които се считат за свободни от тази болест съгласно член 43 от Директива 2006/88/ЕО (5). Регламент (ЕС) 2016/429 отменя Директива 2006/88/ЕО, която е правното основание както за Решение № 58/16/COL-D, така и за определени актове (Регламент (ЕО) № 1251/2008 (6) и Решение № 2010/221/ЕО на Комисията (7)), на които се позовава посоченото решение. Следователно с цел по-голяма яснота с настоящото решение се отменя Решение № 58/16/COL-D.
                  
               
                     (11)
                  
                  
                     Надзорният орган, в тясно сътрудничество с Европейската комисия, оцени националните мерки, предназначени за ограничаване на въздействието на инфекцията с Gyrodactylus salaris (болест, невключена в списъка), нотифицирани от Норвегия съгласно член 226, параграф 2 от Регламент (ЕС) 2016/429 (документ № 1207866), вземайки предвид стандартите на Световната организация по здравеопазване на животните (OIE) (8) и цялостното въздействие на въпросната болест и на нотифицираните мерки върху ЕИП.
                  
               
                     (12)
                  
                  
                     Надзорният орган е удовлетворен, че Норвегия е разработила ефективна програма за ликвидиране за районите на Норвегия, които остават заразени с Gyrodactylus salaris. Освен това Надзорният орган е удовлетворен, че Норвегия е запазила статута на свободни от болест на районите на Норвегия, които се считат за свободни от Gyrodactylus salaris съгласно Решение № 58/16/COL-D, и е доказала статута на свободни от болест на всички останали райони на Норвегия, които не са обхванати от програмата за ликвидиране. И накрая, Надзорният орган е удовлетворен, че Норвегия е доказала целесъобразността и необходимостта от националните мерки, с които се въвеждат ограничения на движението с цел предотвратяване на внасянето и контролиране на разпространението на болестта. Поради това с настоящото решение Надзорният орган одобрява националните мерки в съответствие с член 226, параграфи 3 и 4 от Регламент (ЕС) 2016/429.
                  
               
                     (13)
                  
                  
                     Със своето Делегирано решение № 201/21/COL (документ № 1212279) Надзорният орган надлежно представи проекторешението на Комитета в съответствие с член 226, параграф 3 и член 266, параграф 2 от Регламент (ЕС) 2016/429. Комитетът одобри проекторешението. Следователно проекторешението е в съответствие със становището на Комитета,
                  
               ПРИЕ НАСТОЯЩОТО РЕШЕНИЕ:
         
            Член 1
            Районите на Норвегия и Исландия, които са изброени в четвъртата колона на таблицата в приложение I към настоящото решение, се считат за свободни от болестите, изброени в съответните редове на първата колона на същата таблица, и съответната държава получава одобрение за приемане на национални мерки в съответствие с член 226, параграф 3 от Регламент (ЕС) 2016/429.
         
         
            Член 2
            Одобряват се приетите от Норвегия и Исландия програми за ликвидиране на болестите, които подлежат на национални мерки и които са изброени в първата колона на таблицата в приложение II към настоящото решение, по отношение на районите, изброени в съответните редове на четвъртата колона от нея.
            Срокът на прилагане на програма за ликвидиране не надвишава шест години, считано от датата на първоначалното ѝ одобрение от Надзорния орган. В надлежно обосновани случаи Надзорният орган може при поискване от страна на Норвегия или Исландия, както е уместно, да удължи срока на прилагане на програмата за ликвидиране с още шест години.
         
         
            Член 3
            Видовете водни животни, възприемчиви към болестите, посочени във втората колона на приложение III към настоящото решение, доколкото съответната болест е предмет на национални мерки в Норвегия или в Исландия, се преместват в съответните райони на Норвегия и Исландия, изброени в четвъртата колона от таблиците в приложения I и II към настоящото решение, само ако:
            
                        a)
                     
                     
                        са с произход от държава от ЕИП или част от нея, която е одобрена като свободна от въпросната болест; и
                     
                  
                        б)
                     
                     
                        са придружени от официален сертификат, издаден от компетентния орган на държавата на произход от ЕИП, изготвен съгласно съответния образец на ветеринарен здравен сертификат, установен в глави 1, 2, 3 или 5 от приложение I към Регламент за изпълнение (ЕС) 2020/2236, в който — в съответствие с член 13, параграф 2, буква в) от Делегиран регламент (ЕС) 2020/990 — се посочва, че са спазени здравните гаранции, необходими за спазване на съответните национални мерки на Норвегия или Исландия.
                     
                  
         
            Член 4
            Най-късно до 30 април всяка година Норвегия и Исландия представят на Надзорния орган доклад за своите национални мерки, одобрени в съответствие с член 226, параграф 3 от Регламент (ЕС) 2016/429.
            В доклада:
            
                        a)
                     
                     
                        се съдържа информация за мерките, предприети през предходната календарна година за запазване на съответния статут на свободни от болест, като се включва най-малко информацията, посочена в приложение III към Регламент за изпълнение (ЕС) 2020/2002;
                     
                  
                        б)
                     
                     
                        се съдържа информация за развитието на съответната програма за ликвидиране, като се включват подробни данни за изследванията, проведени през предходната календарна година, и най-малко информацията, посочена в раздел 4 от приложение V към Регламент за изпълнение (ЕС) 2020/2002. и
                     
                  
                        в)
                     
                     
                        се излагат причините, поради които съответният статут на свободни от болест или съответната програма за ликвидиране следва да продължи да се прилага за още една календарна година. Специално внимание се обръща на наличието на лечение, ваксини, устойчиви на болести рибни запаси или други важни новости, ако някое от тях се окаже удачно средство за профилактика и контрол на инфекцията с Gyrodactylus salaris след предаването на предходния доклад.
                     
                  
         
            Член 5
            Националните мерки на Норвегия или Исландия, одобрени от Надзорния орган в съответствие с член 226, параграф 3 от Регламент (ЕС) 2016/429, могат да бъдат изменени от Надзорния орган, ако информацията, посочена в член 4, буква в) от настоящото решение, или друга информация за промени във връзка със здравето на животните, покаже, че налагането на ограничения на движението между държавите от ЕИП вече не е необходимо или обосновано с цел да се предотврати въвеждането на съответната болест или да се контролира разпространението ѝ.
         
         
            Член 6
            Решение № 58/16/COL-D се отменя.
         
         
            Член 7
            Настоящото решение влиза в сила в деня на подписването му.
         
         
            Член 8
            Адресати на настоящото решение са Норвегия и Исландия.
         
         
            Съставено в Брюксел на 16 юли 2021 година.
            
               
                  За Надзорния орган на ЕАСТ, действащ съгласно Делегирано решение № 130/20/COL,
               
               Högni S. KRISTJÁNSSON
               
                  Отговорен член на колегиума
               
            
            
               За Melpo-Menie JOSÉPHIDÈS
               
                  Приподписващ в качеството си на директор
               
               
                  „Правни и административни въпроси“
               
            
         
         
            (1)  Включен в Споразумението за ЕИП с Решение на Съвместния комитет № 179/2020 от 17 декември 2020 г.
         
            (2)  Включен в Споразумението за ЕИП с Решение на Съвместния комитет № 4/2021 от 4 февруари 2021 г.
         
            (3)  Включен в Споразумението за ЕИП с Решение на Съвместния комитет № 4/2021 от 4 февруари 2021 г.
         
            (4)  Включен в Споразумението за ЕИП с Решение на Съвместния комитет № 93/2021 от 19 март 2021 г.
         
            (5)  Актът, посочен преди това в глава I, част 3.1, точка 8а от приложение I към Споразумението за ЕИП — Директива 2006/88/EО на Съвета от 24 октомври 2006 г.относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни, изменена и адаптирана към Споразумението за ЕИП въз основа на секторните адаптации, посочени в приложение I към Споразумението за ЕИП.
         
            (6)  Актът, посочен преди това в глава I, част 4.2, точка 86 от приложение I към Споразумението за ЕИП — Регламент (ЕО) № 1251/2008 на Комисията от 12 декември 2008 г. за прилагане на Директива 2006/88/ЕО на Съвета по отношение на условията и изискванията за сертифициране при пускането на пазара и вноса в Общността на аквакултури и продукти от тях и за установяване на списък с векторни видове, изменен и адаптиран към Споразумението за ЕИП въз основа на секторните адаптации, посочени в приложение I към Споразумението за ЕИП.
         
            (7)  Актът, посочен в глава I, част 4.2, точка 94 от приложение I към Споразумението за ЕИП — Решение 2010/221/ЕС на Комисията от 15 април 2010 г.за одобряване на национални мерки за ограничаване на въздействието на някои болести по аквакултурите и дивите водни животни в съответствие с член 43 от Директива 2006/88/ЕО на Съвета, изменено и адаптирано към Споразумението за ЕИП въз основа на секторните адаптации, посочени в приложение I към Споразумението за ЕИП.
         
            (8)  Здравен кодекс за водните животни на OIE и Ръководство за диагностични тестове за водни животни на OIE.
      
      
         
            ПРИЛОЖЕНИЕ I
            
               Райони на Норвегия и Исландия, които се считат за свободни от определени болести, засягащи водните животни, за които са одобрени национални мерки в съответствие с член 226, параграф 3 от Регламент (ЕС) 2016/429
            
            
                        Болест
                     
                     
                        Държава от ЕАСТ — ЕИП
                     
                     
                        Код
                     
                     
                        Географско обозначаване на областта, за която са одобрени националните мерки
                     
                     
                        № на решение на Надзорния орган на ЕАСТ за одобряване на национална мярка
                     
                  
                        Инфекция с Gyrodactylus salaris (GS)
                     
                     
                        Норвегия
                     
                     
                        НЕ
                     
                     
                        Цялата територия, с изключение на водосборните басейни, предмет на одобрена програма за ликвидиране на GS, както е посочено в приложение II към настоящия документ
                     
                     
                        203/21/COL
                     
                  
      
      
         
            ПРИЛОЖЕНИЕ II
            
               Райони на Норвегия и Исландия с програми за ликвидиране на определени болести, засягащи водните животни, за които са одобрени национални мерки в съответствие с член 226, параграф 3 от Регламент (ЕС) 2016/429
            
            
                        Болест
                     
                     
                        Държава от ЕАСТ — ЕИП
                     
                     
                        Код
                     
                     
                        Географско обозначаване на областта, за която са одобрени националните мерки
                     
                     
                        № на решение на Надзорния орган на ЕАСТ за одобряване на национална мярка
                     
                  
                        Инфекция с Gyrodactylus salaris (GS)
                     
                     
                        Норвегия
                     
                     
                        НЕ
                     
                     
                        Водосборните басейни на Skibotnelva, Signaldalselva и Kitdalselva (Troms), Leirelva, Ranelva, Drevja, Fusta, Vefsna, Hundåla, Halsanelva, Hestdalselva, Dagsvikelva и Nylandselva (Nordland), Batnfjordselva, Driva, Litledalselva, Usma (Øksendalselva) (Møre и Romsdal), Drammenselva и Lierelva (Buskerud), Vesleelva (Sandeelva) и Selvikvassdraget (Vestfold)
                     
                     
                        203/21/COL
                     
                  
      
      
         
            ПРИЛОЖЕНИЕ III
            
               Видове водни животни, възприемчиви към болести, предмет на национални мерки съгласно член 226, параграф 1 от Регламент (ЕС) 2016/429
            
            
                        Болест
                     
                     
                        Възприемчив вид
                     
                  
                        Кои-херпесвирусна болест по шарана (KHV)
                     
                     
                        Както е посочено в колона 3 от таблицата в приложението към Регламент за изпълнение (ЕС) 2018/1882
                     
                  
                        Пролетна виремия по шараните (SVC)
                     
                     
                        Пъстър толстолоб (Aristichthys nobilis), златна рибка (Carassius auratus), златиста каракуда (Carassius carassius), бял амур (Ctenopharyngodon idellus), обикновен шаран и шаран кои (Cyprinus carpio), бял толстолоб (Hypophthalmichthys molitrix), сом (Silurus glanis), лин (Tinca tinca) и мъздруга (Leuciscus idus)
                     
                  
                        Ренибактериоза (BKD)
                     
                     
                        Всички видове Salmonidae
                        
                     
                  
                        Инфекциозна панкреатична некроза (IPN)
                     
                     
                        Сивен (Salvelinus fontinalis), морска пъстърва (Salmo trutta), атлантическа сьомга (Salmo salar) и тихоокеанска сьомга (Oncorhynchus spp.), чудски сиг (Coregonus lavaretus)
                     
                  
                        Инфекция с Gyrodactylus salaris (GS)
                     
                     
                        Атлантическа сьомга (Salmo salar), дъгова пъстърва (Oncorhynchus mykiss), арктически сивен (Salvelinus alpinus), сивен (Salvelinus fontinalis), липан (Thymallus thymallus), северноамериканска езерна пъстърва (Salvelinus namaycush), кафява пъстърва (Salmo trutta) и всички видове, които са били в контакт с тези видове
                     
                  
                        Херпес вирус по стридите — 1 μvar (OsHV-1 μvar)
                     
                     
                        Тихоокеанска стрида (Crassostrea gigas)
                     
                  
                        Инфекция с алфавирус по пъстървовите риби (SAV)
                     
                     
                        Атлантическа сьомга (Salmo salar), дъгова пъстърва (Oncorhynchus mykiss), кафява пъстърва (Salmo trutta)